சுல்தானை கருதியதே இந்த இயக்கத்திற்கு அடிப்படையாக விளங்கியது. பிரிட்டன் துருக்கியை நடத்திய விதம் இந்திய முஸ்லிம்களை புண்படுத்துவதாக இருந்தது. எனவே , அவர்கள் கிலாபத் இயக்கத்தை தொடங்கினர். மெளலானா அபுல் கலாம் ஆசாத் , எம்.ஏ. அன்சாரி , சைபுதீன் கிச்லு , அலி சகோதர்கள் இந்த இயக்கத்தை தலைமையேற்று நடத்தினார்கள். கிலாபத் குழு ஒன்று ஏற்படுத்தப்பட்டது.1919 அக்டோபர் 19 ஆம் நாள் கிலாபத் தினம் அனுசரிக்கபட்டது. நவம்பர் 23 ஆம் நாள் மகாத்மா காந்தியின் தலைமையில் இந்துக்களும் முஸ்லிம்களும் கலந்து கொண்ட ஒரு மாநாடு கூடியது.